༄༅། །ཀུན་བཟང་ངེས་དོན་དབང་པོ་ལ་ཕུལ་བ།
སྭ་སྟི་བི་ཛ་ཡནྟུ། གང་ཞིག་མཆོག་ཏུ་དག་པའི་ཡེ་ཤེས་ནི། །གདུལ་བྱའི་རྒྱུད་
ལ་འཚམས་པར་འཇུག་པ་ལས། །འདི་ན་སློབ་དཔོན་ཚད་མར་གྱུར་པ་ཡི། །མཚན་
དང་གཟུགས་ཀྱི་ངེས་པ་སྟོན་པ་ཉིད། ༡ །དེ་སླད་རྡོ་རྗེ་འཆང་གིས་ལན་དུ་མར། །
གང་ལས་བདེ་གཤེགས་མ་ལུས་འབྱུང་བའམ། །བདེ་གཤེགས་མ་ལུས་གང་དང་རོ་
གཅིག་ཅེས། །བསྔགས་པར་མཛད་པའི་ལུང་གི་དོན་པོ་ཡང་། ༢ །གང་དག་དཔའ་
མཆོག་རྣམས་ཀྱིས་འཁོར་མཚོ་ལས། །མ་རྣམས་གདོན་པའི་རྨད་བྱུང་ཕྲིན་ལས་སྒོ།།
ཞི་བསིལ་བདུད་རྩི་འདྲ་བ་གཞན་མེད་ཅེས། །ཆོས་ཀྱི་འཁོར་ལོ་རྣམ་པ་ཀུན་ཏུ་བསྐོར།
༣ །ཕྲ་རྒྱས་དུག་ཆུས་མྱོས་པའི་སྐྱེ་བོ་ཕལ། །ལོག་ལྟའི་གཡང་སར་འཇུག་པ་སངས་རྒྱས་
ཀྱིའང་། །ཐུགས་རྗེས་རྣམ་གྲོལ་ལམ་དུ་འཇུག་དཀའ་སྟེ། །སྟོན་པ་མཆོག་དྲུང་ལེགས་
སྐར་དྲུག་སྡེ་བཞིན། ༤ །ཁྱད་པར་དེང་སང་ཆེར་སྙིགས་དུག་རླངས་ཀྱིས། །ཕྱོགས་
ཀུན་མུན་པ་ཇི་བཞིན་བསླད་གྱུར་ནས། །དབང་མེད་སྐྱེ་བོ་ཕལ་ཆེར་ལོག་སྤྱོད་ཀྱི།།
ངན་འགྲོའི་ལམ་དུ་ཚམ་ཚོམ་མེད་འཇུག་ན། ༥ །འདི་ལྟའི་དུས་སུ་ལྷག་པར་སྒོ་དུ་
76

དགེ་པཎ་ཚེ་དབང་མཆོག་གྲུབ་བཀའ་འབུམ།
མས། །རྗེས་སུ་འཛིན་ལ་རྨོངས་པ་མེད་བཞིན་དུ། །གཞན་དོན་སྤྲོས་པ་ལྷོད་པས་བསྐལ་
མང་གི །ཐུགས་བསྐྱེད་རྩ་ལྟུང་ཁུར་དུ་བཞེས་འོས་སམ། ༦ །སེམས་ཅན་གཅིག་
ཕྱིར་བསྐལ་ཆེན་དུ་མར་ཡང༌། །མནར་མེད་བཞུགས་ལ་མི་དགྱེས་མེད་གསུངས་ན།།
ཀུན་དཀྲིས་དབང་གྱུར་སྐྱེ་བོ་རེ་གཉིས་དོར། །གོ་ཆ་བརྟུལ་བ་དམ་པའི་ངང་ཚུལ་
མིན། ༧ །སྐུ་ཚེ་དུ་མར་དཔག་དཀའི་གཞན་དོན་དང་། །སྙིང་པོའི་བསྟན་པ་སྤེལ་
བར་དམ་བཅས་ཕྱིར། །འདིར་ཡང་རྡོ་རྗེའི་བླ་མས་སྨིན་གྲོལ་ཆུས། །ཐུགས་ཀྱི་
བུམ་བཟང་རྒྱས་པར་བལྟམས་ལགས་ཤིང༌། ༨ །ཐོས་བསམ་སྒོམ་པའི་ན་བཟས་
ཉེར་དཀྲིས་ནས། །རྙིང་བསྟན་རྒྱལ་ཐབས་ཉིད་ལ་འོས་སོ་ཞེས། །བསྔགས་པའི་མེ་
ཏོག་གཏོར་བས་སྐལ་བཟང་གི །གདུང་སེལ་བདུད་རྩི་སྦྱིན་པོར་བསྐོས་མིན་ནམ།
༩ །བདེ་གཤེགས་བསྟན་པ་འཇིག་ཀའི་དུས་ཀྱི་ཚེ། །ཚིགས་བཅད་གཅིག་ཙམ་
སྦྱིན་དང་བཟུང་བ་ལ། །བསོད་ནམས་བདེ་གཤེགས་ཉིད་དང་མཚུངས་གསུངས་ན།།
འདི་ལྟའི་དུས་སུ་ཅི་བདེར་བཞུགས་ཕོད་དམ། ༡༠ །ཁྱད་པར་རྙིང་བསྟན་སྣུམ་ཟད་
མར་མེ་བཞིན། །ཡིད་སྲུབས་རླང་གིས་ནམ་བསྐྱོད་ངེས་མེད་དུས། །ཁྱོད་ཀྱིས་ཐོས་
བསམ་བསྒོམས་པས་བསྲུབས་བསྲུབས་པའི། །གདམས་ངག་མར་གྱིས་ད་ནི་གསོ་
རེ་རན། ༡༡ །བཀའ་དྲིན་མཚུངས་མེད་དྲིན་ཆེན་མ་མ་དེས། །གཞན་ཕན་རྒྱལ་
བའི་སྲས་ཀྱི་གདུང་འཚོབ་ཕྱིར། །སྨིན་གྲོལ་ནུ་ཞོ་བསྣུན་པ་གསོལ་གསོལ་ནས། །
མཁྱེན་རབ་ཟླ་མེད་གྱུར་པའི་དྲང་སྲོང་ཁྱོད། ༡༢ །སྐལ་བར་འཚམས་པའི་ཆོས་
77

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཆར་སྤྲོ་མཁས་པས། །རྣམ་གྲོལ་དག་པའི་མྱུ་གུ་བསྐྲུན་གྱུར་ན། །བླ་མའི་བཞེད་པ་
རྫོགས་པས་ཆོས་དབྱིངས་ནས། །དགྱེས་ཞལ་ལྷུག་པར་སྟོན་ལ་སོམ་ཉི་ཅི། ༡༣ །
གསན་བསམ་རིན་ཆེན་བུམ་པ་མི་དོག་པར། །དོན་སྒོམ་བདུད་རྩི་བསྐྱིལ་བས་གཞན་
ཕན་གྱི། །རྟེན་འབྱུང་ཕུན་ཚོགས་བཤེས་གཉེན་གང་ལྟ་བུས། །གཞན་རྗེས་འཛིན་
པའི་སྤྲོས་པ་གཡེལ་གྱུར་ན། ༡༤ །ཀུན་ཏུ་བྱིས་བློའི་ཁ་ན་མ་ཐོ་དང༌། །ཆགས་སྡང་
འོག་ནས་ལྡང་བར་མ་ནུས་པའི། །བདག་དང་བདག་འདྲས་གཞན་ཕན་བགྱིད་རློམ་
གྱིས། །འཆད་ཉན་འཕྱོན་མའི་རྣམ་ཐར་དེས་ཅི་བྱ། ༡༥ །གང་ན་དམུས་ལོང་ལྟ་
བུའི་སྐྱེ་བོ་རྣམས། །ལོང་ཁྲིད་ས་མཁན་ལྟ་བུར་ཁྱོད་གྱུར་ན། །ཟབ་རྒྱས་ཆོས་ཀྱི་སྒྲོན་
མེ་སྦོར་ཞིག་ཅེས། །སྙིང་ནས་གསོལ་བ་འདེབས་འདིར་ཉེར་དགོངས་ཤིག ༡༦ །མོས་
པ་ཐ་དད་སྣོད་དང་འཚམས་པ་ལ། །རྗེས་སུ་མཐུན་པར་འཇུག་པའི་ཕྲིན་ལས་ཀྱིས།།
བཅུ་ཕྲག་རིག་པའི་སྣང་བ་འབུམ་བཀྱེ་བས། །བླང་དོར་གནས་ལ་དམིགས་བུ་སྦྱིན་
དུ་གསོལ། ༡༧ །རྒྱུད་ལུང་མན་ངག་བཤད་པའི་སྒྲོམ་ཕྱེ་ནས། །སྨིན་གྲོལ་དབྱིག་གི་
མཆོད་སྦྱིན་གཏན་མེད་དུ། །བགོ་བཤར་འགྱེད་པས་དོན་མཐུན་སྐལ་བཟང་ཚོགས།།
སྐུ་བཞིའི་འབྱོར་པ་ཆེན་པོར་སྦྱར་དུ་གསོལ། ༡༨ །བྱང་ཆུབ་སེམས་གཉིས་གྲུ་བོ་
ཆེན་པོ་ཡིས། །ཟབ་ཅིང་རྒྱ་ཆེའི་ཐབས་མཆོག་ཆུ་གཏེར་ལས། །རྣམ་པར་བརྒལ་ལས་
ཤེས་རབ་དབྱིག་མཆོག་གིས། །སྣང་སྲིད་མ་ལུས་ཟིལ་གྱིས་གནོན་པ་དང༌། ༡༩
ཁྱད་པར་ཡིད་དཔྱོད་གྲུབ་མཐས་མ་རེག་པའི། །སེམས་ཉིད་གདོད་མའི་སངས་རྒྱས་
78

དགེ་པཎ་ཚེ་དབང་མཆོག་གྲུབ་བཀའ་འབུམ།
རང་ཞལ་དང༌། །ཅར་གྱིས་འཕྲོད་པ་འདི་འདྲ་སྔོན་གོམས་ཀྱི། །བསོད་ནམས་ཅན་
ལ་སྐད་ཅིག་འབད་མེད་དུ། ༢༠ །གྲོལ་བ་ཆེན་པོའི་ལམ་ཀུན་ཡོངས་རྫོགས་སུ། །
ལག་བཅང་སྟེར་བ་ཁྲེགས་ཆོད་ཐོད་རྒལ་གྱི། །གདུལ་བྱ་འདུལ་བྱེད་འདི་འདྲ་གཞན་
རྣམས་སུ། །རྨི་ལམ་ཙམ་དུའང་མེད་པའི་ཁྱད་པར་ཆོས། ༢༡ །ལྟར་སྣང་ལུང་རིགས་
བསྟན་པ་རྒྱུ་སྐར་བཞིན། །གྲངས་འདས་ཟབ་དོན་འདི་འདྲ་ཉི་ཟླ་ལྟར། །དཀོན་ཡང་
དཀོན་ ་པ་ཙམ་དུ་སྨན་ཆེ་བས། །གསང་དོན་དམ་པའི་ཆོས་འཁོར་བསྐོར་དུ་གསོལ།
༢༢ །བྱིས་དང་སྡིག་གྲོགས་འཁོར་གྱི་དབུས་བསྒྱིངས་པའི། །གདུང་བརྒྱུད་སྐྱེ་སྤྲུལ་
སེང་གེའི་ཤ་ཚུགས་ལ། །སྐྱབས་བརྟེན་ཆོས་ལྟར་བཅོས་པའི་འཁྲུལ་འཁོར་གྱིས། །
བྱིས་ལས་བྱིས་པར་གྱུར་རྣམས་འདྲིད་བྱེད་ན། ༢༣ །སྙིང་པོའི་བསྟན་པ་
བཞིན་སྤེལ་བ་ལ། །དམ་པའི་རོལ་པ་ལྷན་སྐྱེས་ཡོན་ཏན་དང༌། །སྦྱངས་ཡོན་དུ་མས་
སྒེག་པའི་མཁས་ཚུལ་གྱིས། །བློ་གསལ་སྡུད་པ་ཤིན་ཏུ་འོས་མིན་ནམ། ༢༤ །མིག་
ལྡན་གང་ཞིག་གཟུགས་ལ་དམིགས་པའི་སྐབས། །ཡོད་མོད་ལོང་བས་དེ་ལྟར་མི་
ནུས་བཞིན། །ཆོས་མིག་ལྡན་པས་དམ་པའི་ཡོན་ཏན་ཉིད། །མཐོང་ལས་བྱིས་བློའི་
རབ་རིབ་ཅན་གྱིས་མིན། ༢༥ །དེ་ཕྱིར་ཆོས་ལྡན་དམ་པའི་བཤེས་གཉེན་དང་། །
ཆོས་ལྟར་བཅོས་པའི་བཟང་བརྫུའི་བཤེས་གཉེན་དག །མཉམ་པ་ལས་ཀྱང་ཕྱི་མ་
མཐོ་དུས་འདིར། །དཔང་གྱུར་སྐྱེ་བོ་ཟད་པས་ཅི་བྱར་ཡོད། ༢༦ །དེ་ལྟའི་དུས་འདིར་
གསང་སྔགས་སྣོད་རུང་བའི། །སྐལ་ལྡན་ཉིན་མོའི་རྒྱུ་སྐར་བཞིན་གྱུར་ཀྱང་། །ཐམས་
79

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཅད་སངས་རྒྱས་སྙིང་པོ་ཅན་གསུངས་ཕྱིར། །རྗེས་འཛིན་རྒྱལ་བ་རྣམས་ཀྱི་ཐབས་
མཁས་ཁྱད། ༢༧ །དེང་དུས་རྩོད་མེད་མཁས་གྲུབ་བགྲངས་ཡས་ཀྱིས། །བཤད་
སྒྲུབ་ཤིས་པས་བྱབས་པའི་གྲུབ་གནས་དེར། །བྱང་ཆུབ་སྙིང་པོ་དང་མཚུངས་གནྡྷོ་
ལར། །སྐྱེས་མཆོག་གང་གི་ཞབས་རྡུལ་ཉེར་བཀོད་ནས། ༢༨ །ཆོས་ཀྱི་འདུ་བར་
ལྷགས་པའི་ཐར་འདོད་རྣམས། །སྨིན་གྲོལ་གདམས་ཁྲིད་དུ་མའི་ཐེམ་སྐས་ལ། །
བརྟེན་ནས་བྱང་ཆུབ་ཆེན་པོའི་ཁང་བཟངས་སུ། །ཁྲིད་པའི་གཏམ་དེས་བདག་སྙིང་
བསིལ་བྱས་ནས། ༢༩ །དངོས་ཉམས་རྨི་ལམ་མ་ཕྱེད་རིང་ལུས་མཐར། །ཁམས་
གསུམ་རྨོངས་པའི་མལ་ནས་ལྡང་ནུས་པའི། །དགའ་བ་དེ་འདྲ་སླར་ཡང་མགོན་ཁྱོད་
ཀྱིས། ཆོས་ཀྱི་འཁོར་ལོ་བསྐོར་འབྱུང་གཞན་གྱིས་མིན། ༣༠ །ད་སྟེ་བཀའ་དྲིན་
མཚུངས་མེད་མཆོག་དེ་ཡི། །རྣམ་རོལ་གཞོན་ནུར་ཟློས་པའི་གར་མཁན་དང་། །རྡོ་
རྗེ་འཛིན་པ་གྲུབ་དབང་ནམ་མཁའ་ཡི། །རོལ་པ་རྒྱལ་བའི་མྱུ་གུ་གཞོན་ནུ་དག ༣༡ །
ཁྱོད་ཀྱིས་སྨིན་གྲོལ་བདུད་རྩིས་གསོས་པ་ལས། །ལུང་རྟོགས་ཡོན་ཏན་ལུས་སྟོབས་
རབ་རྫོགས་ནས། །ཕ་མཆོག་གོང་མའི་ཆོས་ཀྱི་རྒྱལ་སྲིད་ལ། །མངའ་གསོལ་ཤིས་
པའི་ཆོ་ག་སྒྲུབས་ཤིག་གུ། ༣༢ །བདག་གིས་སྙིང་ནས་སྨྲེང་བའི་གསོལ་བཏབ་
བཞིན། །གང་གིས་བསྟན་འགྲོའི་དོན་ཆེན་སྒྲུབ་པ་ལ། །དཔལ་ལྡན་བླ་མའི་ཐུགས་
རྗེས་རྟག་གཟིགས་ནས། །བསམ་ཀུན་རྫོགས་པའི་འབྲས་བུ་སྨིན་གྱུར་ཅིག ༣༣ །དོན་
ཟབ་ཡིད་ལ་བརྣག་པའི་ཆུ་ཁུར་ཕྲེང་། །གདུང་ཤུགས་རླུང་གིས་དབང་མེད་རབ་བསྐྱོད་
80

དགེ་པཎ་ཚེ་དབང་མཆོག་གྲུབ་བཀའ་འབུམ།
པས། །གསོལ་འདེབས་དབྱངས་ཀྱི་སྤྲིན་རྔ་བརྡུངས་པ་དང༌། །གང་ཤར་ཉམས་ཀྱི་
ཆར་བ་ཅུང་ཟད་འཐོར། ༣༤ །ཐབས་ཤེས་གཅིག་སྡོམ་ཨེ་ཝཾ་མཉམ་སྦྱོར་གྱིས། །
སྣང་སྟོང་ལྷན་སྐྱེས་ཐེག་པ་མཚོན་བྱེད་རྫས། །དམ་ཚིག་རྡོ་རྗེ་..རང་གིས་བཅངས་པའི་
མཆན། དྲིལ་བུ་ལེགས་པ་དང༌། །ནོག་པའི་ར་རི་དང་བྲལ་ལྷའི་རེག་བྱ། ༣༥ །ངེས་
དོན་དམ་པའི་ཆུ་ཀླུང་ཚོལ་བ་ལས། །ལྟར་སྣང་སྨིག་རྒྱུའི་རྗེས་འབྲང་མི་སྤྲོ་བ། །དོན་
ལ་རྟེན་རློམ་རྣལ་འབྱོར་སྨྱོན་པ་དེས། །གང་དྲན་ཅི་བདེར་ཕུལ་ལ་ཆབ་མི་འཚལ།
༣༦ །རང་གི་རྒྱུད་ལ་མི་ལྡན་ཅ་ཅོའི་དབྱངས། །དམ་པའི་སྙན་དུ་ཕུལ་བར་ཆེས་
གནོང་ཡང་། །བདེ་གཤེགས་དྲུང་དུ་ཚངས་དང་བརྒྱ་བྱིན་ལྟར། །ཆོས་གསུང་བསྐུལ་
བའི་བསོད་ནམས་ཚད་ཡོད་མིན། །ཞེས་སྟོན་འབྲིང་གྲོ་བཞིན་ཟླ་བའི་རྒྱལ་བ་ལྷ་ལས་མི་ཡུལ་དུ་བབས་
པའི་དུས་ཆེན་གྱི་སྔ་དྲོ་འཕྲལ་དུ་རྟེན་འབྱུང་ཕུན་སུམ་ཚོགས་པ་དང་རྗེས་སུ་ཡི་རངས་པའི་བསྔགས་པ་བརྗོད་པ་སུ་སིདྡྷནྟུ།
ཛ་ཡ་ཛ་ཡ་སུ་ཛ་ཡ།།
81

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།